[{"text_idx": "#000000", "text": "Mae ein hysgol yn darparu amgylchedd dysgu ysgogol sy\u2019n ddiogel, yn ysbrydoledig ac yn gynhwysol. Bydd disgyblion yn llwyddo i fod yn llythrennog ac yn rhifog, tra hefyd yn datblygu cariad at ddysgu drwy chwilfrydedd a her. Rydym yn meithrin pob plentyn i ddod yn unigolyn annibynnol, gwydn a chyfrifol, ystyriol a gofalgar. Ein bwriad yw cyflwyno ystod eang o weithgareddau addysgol cytbwys i bob plentyn i\u2019w galluogi i ddatblygu\u2019n ddysgwyr uchelgeisiol a galluog."}, {"text_idx": "#000001", "text": "Un o gryfderau mwyaf ein hysgol yw ei hethos Gymraeg, a\u2019i chymuned ofalgar, agored a hapus lle y mae disgyblion yn teimlo\u2019n gartrefol ac yn mwynhau eu haddysg. Ein prif nod fel ysgol yw gwneud dysgu yn brofiad cyffrous a phleserus a hynny yn bennaf trwy ddefnyddio dulliau dysgu ac addysgu diddorol a gweithredol yn ein gwersi."}, {"text_idx": "#000002", "text": "Mae pob disgybl yn bwysig fel unigolyn, a phob unigolyn yn bwysig fel aelod o \u2018deulu\u2019 Ysgol Bro Preseli. Yr egwyddor hon o barchu\u2019r unigolyn a gosod anghenion yr unigolyn yn y canol sydd wrth wraidd ethos, gwerthoedd a llwyddiant yr ysgol."}, {"text_idx": "#000003", "text": "Nod yr ysgol yw cynnig yr un cyfle i bob plentyn ddatblygu hyd eithaf ei allu, fel unigolyn ac fel aelod o gymdeithas, ac i wneud hynny mewn cymuned Gymreig gartrefol a chefnogol sydd a\u0302\u2019i bryd ar fagu gwreiddiau ac ehangu gorwelion."}, {"text_idx": "#000005", "text": "Cynhelir safonau disgyblaeth uchel yn yr ysgol sy\u2019n seiliedig ar werthoedd cytu\u0302n. Adlewyrchir hyn yn ymddangosiad ac ymddygiad disgyblion. Credwn mai\u2019r ffordd fwyaf effeithiol o ddisgyblu yw drwy feithrin hunan ddisgyblaeth ac agwedd gyfrifol ymhlith y disgyblion. Ein gwerthoedd allweddol yw:"}, {"text_idx": "#000006", "text": "Hyrwyddo ethos bositif ac awyrgylch gyfeillgar drwy ddatblygu\u2019r gallu i ymddiried yn ein gilydd."}, {"text_idx": "#000007", "text": "Meithrin cyfrifoldeb dros ein lles corfforol, emosiynol ac ysbrydol, ein haddysg a\u2019n diwylliant."}, {"text_idx": "#000008", "text": "Dathlu\u2019n Cymreictod ac ymfalch\u03b9\u0308o yn ein hamlieithrwydd."}, {"text_idx": "#000009", "text": "Mae\u2019r ysgol yn sicrhau bod y cwricwlwm yn bodloni gofynion Cwricwlwm i Gymru a nodau ac amcanion y cyrff dyfarnu arholiadau. Mae hefyd wedi\u2019i deilwra i gwrdd a\u0302 gofynion pob disgybl. Mae\u2019n adlewyrchu cymeriad, amgylchiadau ac ethos unigryw\u2019r ysgol a\u2019r gymuned y mae\u2019n ei gwasanaethu."}, {"text_idx": "#000011", "text": "Enw\u2019r cwrs a ddilynir gan eich plentyn yn yr ysgol yw\u2019r Cwricwlwm. Mae\u2019r cwricwlwm a gyflwynir yn Ysgol Bro Preseli yn eang, yn gytbwys, yn berthnasol ac yn wahaniaethol. Mae cwricwlwm eang yn rhoi ystod eang o brofiadau, gwybodaeth a sgiliau i\u2019r disgybl wrth iddynt gychwyn ar eu taith academaidd, bersonol, moesol ac ysbrydol. Cyflwynir y cwricwlwm mewn amgylchedd dysgu pwrpasol ac ysbrydoledig."}, {"text_idx": "#000015", "text": "Mae prosbectws y Chweched Dosbarth yn amlinellu manylion am y pynciau a gynigir ymhellach, ynghyd a\u0302 fideos sy\u2019n amlinellu cynnwys y cyrsiau a\u2019r cymorth sydd ar gael i fyfyrwyr os byddant yn dymuno mynychu\u2019r Chweched Dosbarth yn Ysgol Bro Preseli. Dylai unrhyw fyfyrwyr nad ydynt yn Ysgol Bro Preseli ar hyn o bryd gysylltu a\u0302\u2019r ysgol os hoffent gael copi o\u2019r prosbectws. Mae copi digidol o\u2019r prosbectws ar gael ar y wefan hon."}]